kardosdrur/scandi-wiki huggingface dataset:
Gerard Way

Gerard Arthur Way (født 9. april 1977 i Summit, New Jersey) er en amerikansk musiker og tegneserieforfatter, som er forsanger og medstifter af alternativ rock-bandet My Chemical Romance.
Hans mor hedder Donna Way, og er italiensk, og hans far, Donald Way, er halvskotsk. Gerards bror, Mikey Way, er bassisten i My Chemical Romance.
Gerard blev den 4. september 2007 gift med Mindless Self Indulgence bassisten Lyn Z, som han også har fået datteren Bandit med i 2009.
Han er blevet et forbillede for mange teenagere overalt i verdenen, hvilket også afspejles i at han bl.a. blev udnævnt til både "Male Of The Year" og "Hero Of The Year" af "Rock Sounds" i december, 2007.

Barndom 

Gerard blev født i Summit, New Jersey, 1977. 3 år senere blev hans yngre bror, Mikey Way, født. Gerard lærte at synge, da han gik i 4. klasse, af hans mormor, Elena Lee Rush. Udover at synge lærte hun ham også at male og optræde. Gennem hele Gerards barndom var Elena en kæmpe inspiration for ham, derfor blev han meget ulykkelig, da hun døde.  
Gerard var gennem barndommen en outsider, der blev ignoreret hele vejen gennem hans skolegang. Samtidig var han meget optaget af spillet "Dungeons And Dragons" og tegneserier. Gerard Way var gennem hele sin barndom overvægtig. Han var og er stadig en dygtig tegner og havde drømme om at blive tegneserie tegner, hvilket han også senere prøvede med projektet "Breakfast Monkey" som dog blev skrottet af Cartoon Network.

My Chemical Romance 

Gerard startede bandet ved at ringe rundt til nogle folk han kendte, han ringede bl.a. til bandets guitarrist, Ray Toro, bandets tidligere trommeslager Matt Pelissier og sin lillebror og bandets bassist, Mikey Way.
Da bandets succes begyndte at tage til, følte Gerard at han var nødt til at være fuld for at kunne leve op til at være på scenen. Udover at være alkoholiker  havde han også et stort pillemisbrug. Han fik det værre og værre for hver dag, til sidst var han tæt på at slå sig selv ihjel. Bandet tog en kort pause for at Gerard kunne få sat en stopper for sine misbrug. Alle var nervøse da de skulle spille efter pausen, for det var første gang de ville spille med en ædru og clean Gerard på scenen, men det gik fint og han har været ædru lige siden.

" The Umbrella Academy" 

Gerard Way fik sin barndomsdrøm opfyldt, da han d. 19 september, 2007 udgav det første afsnit af sin helt egen tegneserie, "The Umbrella Academy". Gerard har skrevet hele serien, mens den er tegnet af Gabriel Bá. Farverne er lagt af Dave Stewart, og coveret er tegnet af James Jean.
Serien handler om gruppen "The Umbrella Academy", der genforenes, da deres fælles adoptivfar, Sir Reginald Hargreeves, dør. Medlemmer blev fjernet fra deres forældre, da de var helt små og blev anbragt hos Sir Reginald Hargreeves, der lærte dem at redde verden med deres superkræfter. Efter hans død fører de hans plan ud i livet, så godt som de kan.

Eksterne henvisninger 

  
 

Sangere fra USA
Rockmusikere fra USA
Old school hip hop

Old school hip hop (1979-2005) er den første type hip hop, der kom fra New York i 1970'erne og 1980'erne. Sammenlignet med new school har old school relativt enkle og langsomme, men dog mere aggresive rytmer. Genren døde i 2006.

Hovedkunstnere 

Hiphop
Koreografi

Koreografi (græsk danseskrift) var oprindeligt en notation af dansebevægelser. I dag menes koreografi først og fremmest med komposition og rækkefølge af bevægelserne i dans. I den bredeste betydning bruges koreografi også til andre sekvenser med bevægelse, for eksempel i kampsportsscener i film, som for eksempel i de kinesiske Kung Fu film med Jackie Chan og Jet Li.

Skriftlige optegnelser af dansebevægelser kaldes dansenotation.

En koreograf er en stillingsbetegnelse for en kunstner der skaber danseforestillinger.

Danske koreografer 

Anette Abildgaard
Ib Steen Andersen
August Bournonville 
Flemming Flindt
Eske Holm
Palle Granhøj 
Harald Lander
Peter Martins
Dorte Persson
Anders Christiansen
Kenneth Kreutzmann
 Kitt Johnson
Sofie Christiansen
Tim Rushton
Camilla Stage
Mikala Lage Bjarnov 
Tim Feltman
Charlotte Rindom
Anders Christiansen
Helle Bach
 Tora Balslev
Vicky Leander

Internationalt kendte koreografer 
George Balanchine (1904–1983)
Michel Fokine (1880–1942)
Bob Fosse (1927–1987)
Martha Graham (1894–1991)
Gene Kelly (1912–1996)

Eksterne henvisninger
Nguyễn Văn Thiệu

Nguyễn Văn Thiệu (Hán nôm: 阮文紹), (født 5. april 1923 i provinsen Ninh Thuận, død 29. september 2001 i Newton ved Boston, USA) var en general og præsident af Sydvietnam.

Med den nye sydvietnamesiske forfatning, der trådte i kraft den 1. april 1967, blev det parlamentariske system indført i Sydvietnam. General Nguyễn Văn Thiệu stillede op mod den siddende præsident luftadmiral Nguyễn Cao Kỳ. Der blev svindlet ved valget for at sikre, at Thiệu og Kỳs militære liste vandt. De interne spændinger i listen voksede og Thiệu afsatte Kỳ tilhængere fra vigtige militære og kabinetsposter. Thiệu vedtog derefter lovgivning for at begrænse adgangen til opstilling ved valget i 1971. Næsten alle vigtige modstanderlister blev forbudt, mens resten trak sig, da det var indlysende at afstemningen ville være en fingeret. Thiệu fik mere end 90% af stemmerne ved valget. Nguyễn Cao Kỳ blev vicepræsident men havde ingen indflydelse længere. Nguyễn Văn Thiệu var præsident indtil den 21. april 1975, hvor de sydvietnamesiske tropper overgav sig til Nordvietnam. I mellemtiden var Nguyễn Văn Thiệu flygtet til Taiwan. Efter et ophold i Surrey i Storbritannien, endte han i Boston i USA, hvor han døde i 2001.

Referencer 

}

Eksterne henvisninger 

Statsoverhoveder der kom til magten ved kup
Vietnamkrigen
Personer fra Vietnam
Antikommunister
Ivar Bredal

Ivar Frederik Bredal (17. juni 1800 – 25. marts 1864) var en dansk musiker og komponist. Søn af Niels Bredal, der var født i Bergen, men levede som tegnelærer og portrætmaler i København. Fra samme slægt stammer også Niels Krog Bredal, der en overgang var direktør for Det Kongelige Teater og Erik Bredal, der var biskop i Trondheim. Ivar Bredals søn var landskabsmaleren Niels Bredal.

Ivar Bredal spillede bratsch og var 1817-1849 musiker i Det Kongelige Kapel, fra 1835 som koncertmester. Fra 1849-1863 var han syngemester på Det kgl. Teater. Han fik nogen undervisning i komposition af C.E.F. Weyse og noget mere af Friedrich Kuhlau. Han startede med at skrive for sit eget instrument, men havde, som andre af tidens komponister, den ambition at skrive for teatret eller snarere operaen. Det lykkedes ham at få nogle opgaver og få sin musik frem til scenen. Han var også udset til at lave musik til H.C. Andersens tekst til operaen Liden Kirsten, som senere blev komponeret af J.P.E. Hartmann. Af ukendte grunde fik Bredal nemlig ikke sin musik på papiret.

Bredal omtales ellers rosende for sine evner som dramatisk komponist: For den dramatiske Komposition besad han særlige Evner, karakteristisk Melodiøsitet og dygtig Teknik i Syngestemmernes og Orkestrets Behandling, og hans Arbejder vandt Bifald hos Publikum, som der står i Dansk biografisk Leksikon 1905.

Musik 
 Introduktion og Rondo for bratsch og cello (1827)
 Opstandelsen (påskehymne 1828)
 Potpourri pour le Viola avec Accompagnement d’Orchestre (1828)
 Koncertouverture (1830)
 Bruden fra Lammermoor (syngespil af H.C. Andersen 1831)
 Guerillabanden (syngespil 1834)
 Igaar og I dag eller Et Eventyr paa Heden (syngespil 1835)
 Judas Ischariotes (tenorsolo, kor og orkester 1838)
 To ranke skud af ædel Stamme (Kantate ved Admiral Hans Holstens guldbryllup for soli kor og orkester 1840)
 Lovbud og Lovbrud (skuespil af Shakespeare 1853)
 En lille Hex (folkekomedie 1857)

 Koncert for bratsch
 Introduzione et Polonoise pour l’Alto
 Karens Kjæreste (vaudeville i 1 Akt)
 Thomas Ægypter (scenemusik)
 Salve Regina (orkester)
 Vals (klaver)
 Romancer for Pianoforte eller Guitar (2 samlinger)
 De tre Fielde (sang?)

Kilder. m.m 
 
 Dansk biografisk Leksikon 1905
 Trykte noder og manuskripter i Det Kongelige Bibliotek

Komponister fra Danmark
Danskere i 1800-tallet
Kongelige kapelmusici fra Danmark
Personer i Dansk Biografisk Leksikon
Personer fra København
Ivar
Malere fra Danmark
Robert McNamara

Robert Strange McNamara (født 9. juni 1916 i San Francisco, død 6. juli 2009 i Washington, D.C.) var en amerikansk forretningsmand og politiker. Han er mest kendt for sit arbejde som USA's forsvarsminister i perioden 1961-1968, hvor han tjente først under præsident John F. Kennedy, derefter under Lyndon B. Johnson. Han var efterfølgende præsident for Verdensbanken fra 1968 til 1981.

Liv og karriere 
Selv om han var søn af salgsleder fra en skofabrik, var der alligevel ikke midler nok til at få en plads på det eftertragtede Stanford University. I 1937 afsluttede han studier i økonomi og filosofi på Berkeley. I 1939 fik han sin kandidatgrad ved Harvard University, hvorefter han arbejdede et år som revisor for Price Waterhouse. I august 1940 vendte han tilbage til Harvard for at undervise på deres handelslinje.

I 1943 blev han kaptajn i den amerikanske hærs statistiske afdeling, hvor han bl.a. arbejdede med beregninger af, hvordan man kunne effektivisere bombetogter over japanske byer med B-29 bombeflyverne. Efter krigen indgik han, på foranledning af en gammel krigskammerat, i et team der gennem reformer og effektivisering vendte underskud til overskud for firmaet Ford Motor Company. I løbet af årene arbejdede han sig op, og i 1960 blev han den første præsident for Ford uden for Henry Fords familie.

Politisk karriere 

Præsident John F. Kennedy havde vundet det amerikanske præsidentvalg og skulle tiltræde 20. januar 1961. Stillingen som forsvarsminister i hans regering blev først tilbudt Robert A. Lovett, der dog takkede nej, men anbefalede McNamara. McNamara fik et tilbud om enten at blive finansminister eller forsvarsminister, mindre end fem uger efter han var blevet præsident for Ford Motor Company. Først afslog han posten som finansminister, men efter diskussion med sin familie accepterede han stillingen som forsvarsminister, og han tiltrådte posten 21. januar 1961.

Robert Mcnamara blev fra starten en central figur i Kennedy-administrationen, der arbejdede hårdt på at finde strategier til at stoppe kommunismens fremmarch. Det var bl.a. på baggrund af Mcnamaras råd at det mislykkede invasionsforsøg i Svinebugten blev gennemført. I et interview med Time Magazine beskrev McNamara i 1963 den vietnamesiske befrielseskrig, som han kaldte "den kommunistiske ekspansionspolitik" som bestående af to dimensioner: "The military tactics are those of the sniper, the ambush, and the raid. The political tactics are terror, extortion, and assassination."

Vietnamkrigen: McNamara indrømmede bl.a. i filmen The Fog of War, at de havde taget fejl angående den påståede Tonkin-episode, der blev benyttet af USA som begrundelse for den militære indtræden i krigen. De amerikanske skibe var ifølge McNamara ikke blevet angrebet med torpedoer 4. august 1964, men var dog tilsyneladende blevet angrebet to dage før.

Robert Strange McNamara var manden der kaldte amerikanske redningsfly tilbage da Israel angreb det amerikanske spionskib USS Liberty i Middelhavet med præsident Johnsons viden.

Eksterne henvisninger 

 
 Verdensbankens biografi
 Filmen "The Fog of War"

Vietnamkrigen
Forsvarsministre fra USA
Modtagere af Presidential Medal of Freedom
Love. Angel. Music. Baby.

Love. Angel. Music. Baby. er Gwen Stefanis debutalbum som soloartist. Det blev udgivet i USA den 23. november 2004. Albummet indeholder singlerne "What You Waiting For?", "Rich Girl" (feat. Eve), "Hollaback Girl", "Cool", "Luxurious" og "Crash".

Nummerliste 
 What You Waiting For? – 3:41
 Rich Girl – 3:56
 Hollaback Girl – 3:19
 Cool – 3:09
 Bubble Pop Electric – 3:42
 Luxurious – 4:24
 Harajuku Girls – 4:51
 Crash – 4:06
 The Real Thing – 4:11
 Serious – 4:46
 Danger Zone – 3:36
 Long Way to Go – 4:34
 The Real Thing – 4:12

Debutalbum fra 2004
Debutalbum fra USA
Gwen Stefani-album
Poul Hübertz

Poul Hübertz (født 21. september 1976) er en tidligere professionel fodboldspiller fra Danmark. Hübertz har tidligere spillet for Superliga-klubberne Herfølge BK, AaB, FC Midtjylland, 1. divisions-klubberne AB og Boldklubben Frem (af 2 omgange) samt de engelske klubber Millwall og Northampton Town. Med sine lange ben og uelegante stil, er han i Danmark kendt for at være en uortodoks angriber. Han er kendt som "The Hübbonator" blandt nogle af hans fans. I Boldklubben Frem var han kendt som "standerlampen".

Poul Hübertz har altid været kendt som mere eller mindre kontroversiel, både i udtalelser og som spilletype. Da han i August 2009 brat fik kontrakten ophævet i AB, gik der også rygter om, at det var fordi han var blevet bænket til hjemmekampen imod BK Frem. Dette accepterede han ikke, og var end ikke at finde i truppen til kampen. Dagen efter blev bruddet offentliggjort. få uger senere blev han præsenteret i FC Midtjylland.

Port Vales formand Bill Bratt har engang beskyldt Hübertz til at være medvirkende til det røde kort, der blev givet til Vales venstre back, Jason Talbot, lørdag den 24. marts 2007 (Port Vale mod Millwall 2-0). Bill Bratt kaldte Hübertz handling for utilgivelig. Grunden til dette er, at Hübertz løb over 30 meter over til dommeren for at gøre opmærksom på Ryan Smiths problemer med Jason Talbot, hvilket fremprovokerede et rødt kort til Talbot.

I 2016 blev han en del af amatørfodboldholdet FC Græsrødderne.

Referencer

Eksterne henvisninger 
 

Fodboldspillere fra Danmark
Fodboldspillere fra FC Roskilde
Fodboldspillere fra Boldklubben Frem
Fodboldspillere fra Farum Boldklub
Fodboldspillere fra Herfølge Boldklub
Fodboldspillere fra AaB
Fodboldspillere fra Millwall F.C.
Fodboldspillere fra Northampton Town F.C.
Fodboldspillere fra Akademisk Boldklub
Fodboldspillere fra FC Midtjylland
Fodboldspillere fra Roskilde KFUM
Fodboldspillere fra Hvidovre IF
Fodboldspillere fra Karlslunde IF
Fodboldspillere fra FC Græsrødderne
Dalibor Gotovac

Dalibor Gotovac (født 3. august 1979) er en dansk fodboldspiller med kroatiske aner. Han spiller lige nu for Boldklubben Frem i den danske 1. division. Gotovac kom til Danmark i 1992.

Eksterne henvisninger 
 

Fodboldspillere fra Danmark
Martin E. Jensen

Martin Engelhardt Jensen (født 11. maj 1983) er en tidligere dansk fodboldspiller og nu -træner, der spillede forsvarer for sin klub Boldklubben Frem i den danske 1. division.

I sin aktive karriere havde han mange skader og han har tidligere været fast mand på det danske U/21 landshold. I 2011 måtte han indstille sin karriere pga. skader.

I august 2017 blev han midlertidig cheftræner for Boldklubben Frem, efter at klubben havde taget afsked med Danny Jung.

Noter

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra Boldklubben Frem
Tim Ilsø

Tim Ilsø (født 1. juli 1976) er en tidligere dansk fodboldspiller og fodboldtræner. Som spiller spillede Ilsø mere end 300 førsteholdskampe for Boldklubben Frem, først som angriber, senere som midtbane eller forsvarer og til sidst som angriber. Tim Ilsø har bl.a. været topscorer for Frem. Han var senere også spillende assistenttræner i Frem. Han blev i sommeren 2016 ny cheftræner for Frederiksberg Alliancen 2000.

Fodboldspillere fra Danmark
Atli Danielsen

Atli Danielsen (født 15. august 1983 i Klaksvík) er en færøsk fodboldspiller, som lige nu spiller for B36 Tórshavn. Han har tidligere spillet i FC Roskilde i den danske 1. division og for Boldklubben Frem samt for den færøske klub KÍ Klaksvík og den norske klub Sogndal Fotball.

Danielsen er stamspiller på det færøske landshold.

Eksterne henvisninger 

Fodboldspillere fra Færøerne
Fodboldlandsholdsspillere fra Færøerne
Personer fra Klaksvik
Fodboldspillere fra KÍ Klaksvík
Ole Lange

Ole Lange (4. august 1937 - 25. november 2017) var en dansk forfatter, journalist og professor, dr.phil. Han var professor ved Center for Virksomhedshistorie på Handelshøjskolen i København. I 1960'erne var han med i redaktionen af Politisk Revy og i 1970'erne var han erhvervs- og sportsredaktør ved Dagbladet Information.

Biografi 
Ole Lange var student fra Birkerød Statsskole i 1956, cand.mag. 1969 og dr.phil. fra Københavns Universitet 1980. Ole var gift med Else Lange (født Juul Hansen) i 55 år. De fik tre børn redaktør Mads Lange, Louise Lange og Kristoffer Lange.

Ole døde i 2017.

Primære forskningsområder 
Hans primære forskningsområder var C.F. Tietgen og Privatbank-imperiet i perioden 1829-1901. Desuden det dansk-tyske erhvervssamarbejde under besættelsen især omkring skibsværfterne samt den store kunstspekulation 1916-1922 og dens finansiering.

Forfatterskab 
Ole Lange har nogle bogudgivelser bag sig. Dette gælder følgende værker.
 Finansmænd, stråmænd og mandariner. C.F. Tietgen, Privatbanken og Store Nordiske. Etablering 1868-76 / Gyldendal 1978 / 395 s.
 Partnere og rivaler. C.F. Tietgen, Eastern Extension og Store Nordiske. Ekspansion i Kina 1880-86 / Gyldendal 1980 / 283 s.
 Den hvide elefant. H.N. Andersens eventyr og ØK 1852-1914 / Gyldendal 1986 / 2. udgave Gyldendal 1990) / 256 s.
 Jorden er ikke større… H.N. Andersen, ØK og storpolitikken 1914-37 / Gyldendal 1988 / 2. udgave Gyldendal 1990 / 297 s.
 Med Jyske Øjne… En krønike om verden og Jyske Bank 1967-92 /Handelshøjskolen Forlag og Jyske Bank 1992
 Logbog for Lauritzen 1884-1995. Historien om Konsulen, hans sønner og Lauritzen Gruppen / Handelshøjskolens Forlag 1995 / 408 s.
 Juvelen der blev til skrot. Kampen om B&W 1945-96 / Gyldendal 2001 / 400 s.
 Stormogulen: CF Tietgen, en finansmand, hans imperium og hans tid 1829-1901. København: Gyldendal, 2006. 593 s.
 Outze (med Alex Frank Larsen) København / Informations Forlag 2010 / 849 s.

Artikler

Priser 
Han har modtaget priserne PH-prisen 1978 og Dansk Forfatterforenings Faglitterære Pris 1994.

Eksterne henvisninger 
 

Journalister fra Danmark
Journalister ved Dagbladet Information
Biografiforfattere fra Danmark
Danskere i 1900-tallet
Danskere i 2000-tallet
Personer fra Birkerød
Faglitterære forfattere fra Danmark
Erhvervshistorikere fra Danmark
Ansatte ved Copenhagen Business School
Personer i Kraks Blå Bog (afdøde)
Marxister fra Danmark
Dansksprogede forfattere fra Danmark
Włodzimierz Cimoszewicz

Włodzimierz Cimoszewicz (f. 13. september 1950 i Warszawa) er polsk politiker, jurist og diplomat. Polens justitsminister i perioden 26. oktober 1993 til 1. marts 1995, premierminister fra 7. februar 1996 til 31. oktober 1997, udenrigsminister fra 31. oktober 2001 til 4. januar 2005 og formand for Sejmen fra 5. januar 2005 til 19. oktober 2005.

Polens regeringsledere
Udenrigsministre fra Polen
Justitsministre fra Polen
Afspænding

Afspænding er den almindelige, populære, betegnelse for afspændingspædagogik. Afspænding er også en afspændingsmetode, som bruges af afspændingspædagoger og andre faggrupper. Under en dybdeafspænding mærkes kroppen del for del, musklerne slipper unødig spænding og en generel afspænding bredder sig i kroppen. Når kroppen er afspændt påvirkes det parasympatiske nervesystem, som fremmer et vigtigt middel til forebyggelse og behandling af stress.

En afspændingspædagog udfører et sundhedspædagogisk arbejde, som sigter mod bevidstgørelse og optimering af kropslig, emotionel og kognitiv funktion. Afspændingspædagoger støtter den enkelte i en udviklings- og erkendelsesproces set i forhold til sammenhængen mellem krop og psyke. Denne proces tager udgangspunkt i den enkeltes egen oplevelse af de kropslige fænomener som relateres til personens selvforståelse og aktuelle livssituation.

Kilder 
 Et godt hvil- kropsbevidsthed og velvære, redigeret af Ea Suzanne Akasha, Bodil Hjort Poulsen og Helle Nørgaard Rasmussen, Forlag for afspændingspædagogik og Psykomotorik, 2003
 Afspænding – en grundbog, Grethe Jørgensen, Forlag for afspændingspædagogik og Psykomotorik, 2003
 Afspændingspædagogik- tekster om faget 1946-2003, Redaktion Ea Suzanne Akasha, Forlag for afspændingspædagogik og Psykomotorik, 2003

Relevante links 
 http://www.dap.dk
 http://www.skolenforpsykomotorik.dk 
 http://www.jcvu.dk 
 http://www.holisterne.dk 
 http://www.sundhedsfagbogen.dk
 http://www.ug.dk

Afspændingspædagogik
Forklædt som voksen (2005-album)

Forklædt Som Voksen er et album som er udgivet af Troo.L.S og Orgi-E i 2005. Alle numrene på cd'en, er produceret af Troo.L.S og Rune Rask, for pladeselskabet Tabu Records.

Nummerliste 
 "F.I.P – Stereo"
 "Sim Sima"
 "Go' Morgen Danmark"
 "Forklædt Som Voksen"
 "F.I.P.C" (Tabu Rec'z)
 "Inden Det For Sent"
 "Dollar Dan$en"
 "Standby" feat. F.I.P.
 "Jeg Tør Ikk' Tro"
 "Rolig – Rolig" feat. Tue Track & Jooks
 "Vedhvadjegmener?"
 "Ulven Kommer" feat. Alex
 "Repeat" (interlude Jeppe Rapp)
 "Jo Mer"
 "Inkarneret Part 2" (Bonus Track) feat. L.O.C.)

"Inkarneret Part 2" er et sample af Dr. Dre-sangen "The Watcher"

Album fra 2005
Rapalbum fra Danmark
Danske Psykomotoriske Terapeuter

Danske Psykomotoriske Terapeuter (DAP) er en dansk fagforening for psykomotoriske terapeuter. Fagforeningen hed tidligere Danske Afspændingspædagoger, men da professionstitlen er ændret fra afspændingspædagog til psykomotorisk terapeut, så har fagforeningen draget konsekvensen af dette og har ændret navn i foråret 2010.

DAP blev etableret i 1978 og har sekretariat i København.

Psykomotoriske terapeuter arbejder med børn og voksne i behandlingsinstitutioner, plejecentre, revalideringen, rådgivninger, rygskoler, virksomheder, sundhedsfremme og indenfor det psykiatriske og socialpsykologiske felt. Terapeuterne underviser også – bl.a. på skoler, uddannelsesinstitutioner, voksenuddannelser og i folkeoplysningen.

Psykomotoriske terapeuter varetager desuden konsulentopgaver indenfor arbejdsmiljø f.eks. ergonomi og personalepleje.

Faget har i dag en professionsbachelor i afspændingspædagogik og psykomotorik. Betegnelsen på engelsk er Bachelor in Relaxation and Psychomotor Therapy. Medlemmer af Danske Psykomotoriske Terapeuter må anvende titlen psykomotorisk terapeut, dap.

Danske Psykomotoriske Terapeuter har overenskomst med offentlige arbejdsgivere.

DAP er medlem af følgende organisationer:

 FH (men var tidligere medlem af FTF)
 Sundhedskartellet
 Europæisk Forum for Psykomotorik
 Organisation Internationale en Psychomotricité et Relaxation

Eksterne henvisninger 
 DAP's hjemmeside

Afspændingspædagogik
Fagforbund under FH
Etableret i 1978
Jerzy Buzek

Jerzy Karol Buzek (født 3. juli 1940 i Smilovice, i det nuværende Tjekkiet) er en polsk politiker og professor dr hab. i kemisk ingeniørvidenskab. Jerzy Karol Buzek, der er lutheraner, var Polens premierminister i årene 1997–2001, og fra 2004 medlem af Europaparlamentet, som han 14. juli 2009 blev formand for. 

Polens regeringsledere
Medlemmer af Europa-Parlamentet fra Polen